ჯეკ სტეინბერგერი

ჯეკ სტეინბერგერი (ინგლ. Jack Steinberger; დაბადებაშ ჯოხო Hans Jakob Steinberger; დ. 25 მესი, 1921, ბად-კისინგენი, გერმანია — ღ. 12 ქირსეთუთა, 2020, ჟენევა, შვეიცარია) — გერმანალი-ამერიკალი ფოზიკოსი. გურაფულენდჷ ნეიტრინოს. მიუონური ნეიტრინოშ ძირაფაშ დო დოგურაფაშ გეშა, 1988 წანას გინოჩეს ნობელიშ პრემია ფიზიკას (ლეონ მაქს ლედერმანი დო მელვინ შვარციწკჷმა ართო).

ბიოგრაფია
ჯეკ სტეინბერგერქ დებადჷ 1921 წანაშ 25 მესის, გერმანიაშ ნოღა ბად-კისინგენს. ნაცისტეფიშ ანტისემიტურ პოლიტიკაშ გურშენ, ჯეკ სტეინბერგერიშ დიდა დო მუმაქ, 13 წანერ ჯეკი ამერიკაშა გუტეს. ჯეკი გურაფულენდჷ ნიუ-ტრიერიშ სკოლას (არიზონა) უკულ გურაფა გაგინძორჷ არმურიშ ტექნოლოგიაშ ინსტიტუტის (ასეიან ილინოისიშ ტექნოლოგიაშ ინსტიტუტი), სოდეთ გურაფულენდჷ ქიმიურ ინჟინერიას. 1942 წანას ჯეკ სტეინბერგერქ მიპალუ ბაკალავრიშ ხარისხი ქიმიას, ჩიკაგოშ უნივერსიტეტის. ოდოქტორე დისერტაცია ხოლო ჩიკაგოშ უნივერსიტეტის თხილუ. ჩიკაგოშ უნივერსიტეტიშ გეჩინებაფუ ედვარდ ტელერი დო ენრიკო ფერმი. გურაფაშ თებაშ უკულ მუშენდჷ კალიფორნიაშ უნივერსიტეტის (ბერკლი), კოლუმბიაშ უნივერსიტეტის დო CERN-ის ხოლო.

გიშნაგორა პუბლიკაციეფი
Steinberger, J. & A. S. Bishop. "The Detection of Artificially Produced Photomesons with Counters", Radiation Laboratory, University of California-Berkeley, United States Department of Energy (through predecessor agency the Atomic Energy Commission), (March 8, 1950).
Steinberger, J., W. K. H. Panofsky & J. Steller. "Evidence for the Production of Neutral Mesons by Photons", Radiation Laboratory, University of California-Berkeley, United States Department of Energy (through predecessor agency the Atomic Energy Commission), (April 1950).
Panofsky, W. K. H., J. Steinberger & J. Steller. "Further Results on the Production of Neutral Mesons by Photons", Radiation Laboratory, University of California-Berkeley, United States Department of Energy (through predecessor agency the Atomic Energy Commission), (October 1, 1950).
Steinberger, J. "Experimental Survey of Strange Particle Decays", Columbia University, Nevis Laboratories, United States Department of Energy (through predecessor agency the Atomic Energy Commission), (June 1964).

პერსონალური რინა
სტეინბერგერიშ ოსური რდჷ ჯოან ბოურეგარდი. თიშე ჸუნდუ ჟირი სკუა. სტეინბერგერიშ მაჟირა ოსური რდჷ ბიოლოგი სინტია ალფი. თიშე ხოლო ჟირი სკუა ჸუნდუ. ჯეკ სტეინბერგერიშ სკუაქ ნედ სტეინბერგერქ დარსხუ მუსიკალური ინსტრუმენტეფიშ კომპანია სტეინბერგერი. ჯეკ სტეინბერგერიშ მაჟია სკუა ჯულია სტეინბერგერი რე ლოზანაშ უნივერსიტეტიშ ეკოლოგიური ეკონომიკაშ პროფესორი. ჯეკ სტეინბერგერი, მუჭოთ ათეისტი დო ჰუმანისტი რდჷ ჰუმანიზმიშ აკადემიაშ პრემიაშ ლაურეატი. 1980-იან წანეფშე სტეინბერგერქ გილეშჷ მუშ ოდაბადურ ნოღა ბად-კისინგენშა. ბად-კისინგენიშ სკოლას, სოდეთ სტეინბერგერი გურაფულენდჷ, გიადჷ სტეინბერგერიშ ჯოხოქ, 2001 წანას. ჯეკ სტეინბერგერქ ღურუ 2020 წანაშ 12 ქირსეთუთას, 99 წანერქ, შვეიცარიაშ ნოღა ჟენევას.

რესურსეფი ინტერნეტის

 Jack Steinberger  at CERN
 Jack Steinberger at Biographical Memorial Book of the Jews of Bad Kissingen

კატეგორია:გერმანალი-ამერიკალეფი
კატეგორია:ამერიკალი ფიზიკოსეფი
კატეგორია:ნობელიშ პრემიაშ ლაურეატეფი
კატეგორია:დუნაბადი 1921
კატეგორია:ნაღურა 2020